LidanRubinov/Halacha-QA huggingface dataset:
שאלה: מכירת סרטים מהאינטרנט: האם מותר לי למכור סרטים שהורדתי מהאינטרנט לאנשים מאחרים ולהנות מזה כספית (אם לא אז האם יש אפשרות של אחוזים לצדקה ואז יהיה מותר)?
תשובה: הורדת סרטים מהאינטרנט אסורה בהחלט בין לשימוש פרטי ובין לצורך רווחים, כיוון שיש איסור לרדת לאומנות של חברו (שו"ע חושן משפט סי' קנו ), וכל מי שמוריד סרט וכיוצ"ב, גורם לבעלים של הסרט להפסיד חלק מפרנסתו, וכל שכן שאסור מטעם זה להפיץ לאחרים, שהרי זה גורם הפסד רב יותר, ולפעמים כל פרנסת הבעלים נפגעת מכך. מלבד האיסור הנ"ל יש פוסקים שאוסרים זאת משום גזל (אגרות משה יו"ד ח"ג סי צא') ויש שאוסרים משום השגת גבול כיון שהבעלים אומרים במפורש שאסור להעתיק. ואף שהיום הכל פרוץ וכל הרוצה ליטול יכול ליטול, אין זה גורם להיתר, שעל כיוצא בזה אומרת הגמרא "ליסטים שכמוך כבשוה" (עיין עירובין נג:) לכן ברור שאסור להוריד סרטים מהאינטרנט. וכל זה מלבד האיסור לראות סרטים לא צנועים, וכל מי שסוחר בהם הרי זה כסוחר בנבילות וטריפות שהאיסור בזה חמור מאד. בכבוד רב, הרב אריאל איגרא.
שאלה: רופא חולי עמו ישראל: מזה תקופה ארוכה בתפילת שמונה עשרה אני מוסיף ברפאנו שמות של חולים שבזמנו ידעתי שהם חולים.חלק מהם אני לא יודע ואין לי איך לברר מה מצבם.האם אני צריך להמשיך ולהתפלל לרפואתם במצב שיכול להיות שאולי ב"ה הם הבריאו או להפך ח"ו הלכו לעולמם?
תשובה: אם אינך יודע מה מצבם אינך חייב להתפלל עליהם.
שאלה: זמן אמירת  גשמים בעתם : בשבת מברכין מרחשון, עליתי כשליח ציבור להתפלל את ברכת החודש, וכשהגעתי ל גשמים בעתם, לא ידעתי אם אומרים זאת או לא. הספק שהתעורר אצלי, היה האם זמן אמירת גשמים בעתם, מתחיל רק אחרי ז חשוון, שהוא זמן בקשת ותן טל ומטר, או שמכיוון שכבר אומרים משיב הרוח ומוריד הגשם וכן הברכה היא על כל חודש חשוון שבמהלכו וודאי נבקש על הגשמים, אומרים גשמים בעתם. מה דעת הרב?
תשובה: היית צריך לומר "ולגשמים בעתם", משום שחודש חשון הוא זמן גשמים, ורובו אנחנו אכן מבקשים על הגשמים.
שאלה: קביעת מזוזה בחנות טריפה: האם ניתן לקבוע מזוזה בחנות המוכרת מאכלים לא כשרים ו או פתוחה בשבת?
תשובה: מצות מזוזה זו חובה על כל בית ובית, אם צורת הפתח עונה על הקריטריונים המופיעים בהלכה, ואין זה קשור למה שעושים שם.
שאלה: תביעה לכתובה: אני מבקשת לדעת איך כותבים תביעה לכתובה?
תשובה: רב, כעקרון הבעל מחוייב לשלם את הכתובה משעה שנתן גט לאשתו. וכיוון שכל מעשה הגט הרי הוא נעשה על פי בית הדין הרבני, עלייך לפנות בעניין זה לבית הדין שבאזור מגורייך, והם ישמעו את פרטי המקרה שלך ויורו לך מה לעשות. בכבוד רב, הרב יוסף ללום.
שאלה: תפילה אישית או קדושה: אני אומר כל יום מלבד שבת וחג בשמונה עשרה תפילה אישית. אם אני אומר אותה בברכת שומע תפילה אז הרבה מאוד פעמים אני מפסיד קדושה. בזמן האחרון התחלתי להגיד את התפילה האישית לפני עושה כדי שאם החזן יתחיל חזרת הש"ץ אני יסיים את התפילה ולא יגיד תפילה אישית אבל אני יגיד קדושה. השאלה היא מה יותר חשוב - קדושה או תפילה אישית? והאם מותר להגיד קדושה אחרי ברכת ה לפני סוף התפילה? ומתי כדאי להגיד את התפילה האישית - ב שומע תפילה כשזה על חשבון קדושה או לפני עושה?
תשובה: מי ששומע קדושה באמצע התפילה שותק ועוקב אחרי החזן ואף מתרומם בקדוש קדוש. המשך בהוספותיך בשומע תפילה ונהג בקדושה כנ"ל. אחרי ברכת ה אמור יהיו לרצון ותוכל לענות על הקדושה.
שאלה: סליחות שני וחמישי ושני: למה נוהגים לומר סליחות שני וחמישי ושני? והאם זה חובה?
תשובה: מוזכר בגמרא שאחרי סוכות ופסח, היו נוהגים להתענות ולומר סליחות. הסיבה לכך היא שמא מתוך שמחת החג פגמו קצת בכללי הצניעות, ובכדי לכפר על זה התענו ואמרו סליחות. בדורות הקודמים, כאמור, נהגו לצום, אך בזמננו נחלשו הגופים ולא צמים, אך בודאי שיש לומר את הסליחות.
שאלה: צמידי "עוד אבנך ונבנית" בשירותים: האם מותר להיכנס לשירותים ולמקלחת עם הצמידים הכתומים שעליהם מוטבע חלק הפסוק "עוד אבנך ונבנית"?
תשובה: אם הכוונה בכיתוב זה היא לפסוק בירמיהו ל"א, אכן יש בעיה בהכנסתו למקום לא מכובד.
שאלה: ברכות בסעודת שבת: למשפחתנו יש מנהג מדורי דורות בסעודות שבת אחרי הקידוש על היין, לברך "שהכל" על הדגים, ורק אח"כ לברך "המוציא" על הלחם. האם יש באפשרותנו לנהוג על פי המנהג של המשפחה שהרי "מנהג ישראל דין הוא", או שמא עלינו לנהוג ככל ישראל הנוהגים שמיד אחרי הקידוש על היין לברך "המוציא" ורק אח"כ "שהכל" על הדגים?
תשובה: הנכם צריכים לאכול את הדגים בתוך הסעודה, מפני שמנהגכם סותר הלכה מפורשת בשולחן-ערוך, שאסור לגרום ברכה שאינה צריכה, כלומר: להרבות בברכות סתם, כאשר על-ידי נטילת ידיים לפני הסעודה הנכם חוסכים אמירה של ברכה.
שאלה: 2 עצמות עלינות בצואר: האם יש איסור ממשי בהלכה שאוסר את חשיפת 2 העצמות בצואר? או שזה מן גדר סייג שהורו חכמינו, ומה המקור לזה?
תשובה: ח קבעו שכל מקום שדרכו להיות מכוסה, הרי הוא נחשב כמקום שצריך לכסות לענין דיני ערוה. והמדד הוא לא נשים שאינן לבושות צנוע, אלא נשים המתלבשות כראוי וכרגיל. מכאן יצאה ההלכה ששתי עצמות אלו נכללות בחלקים האסורים לחשוף אותם.
שאלה: לימוד זוהר בבר אילן: הנני לומד בבר אילן פילוסופיה יהודית ואחד הקורסים בו הוא "קריאה בזוהר ", והלימוד בו הוא מעורב. האם מותר לי להשתתף בקורס?
תשובה: האם הלבוש של הסטודנטיות מלא? האם הלימוד נעשה כמתבקש מטקסט קדוש או מתוך יחס ביקורתי?
שאלה: פדיון הבן במתנה על מנת להחזיר: במידה ובן בכור נפדה במטבעות כסף שניתנו במתנה על מנת להחזיר מבעליהם לאבא ומהאבא לכהן האם יש צורך בפדיון מחודש או לא, האם יש עם זה בעיה ואם יש כיצד פותרים אותה כיום?
תשובה: לכתחילה רצוי שלא לנהוג כך, אבל בדיעבד הפדיון תופס ואין צריך לחזור ולפדותו שנית.
שאלה: כשרות בבית חילוני?: אני חוזר בתשובה ומשפחתי חילוניים אני חי בבית, אמי לפעמים מתיחסת אלי בקיצוניות כאשר אני עושה דברים, ע"מ שלא לפגוע בכבודה אני אוכל בכלים הרגילים האם אני פועל נכון שמה אני לא רוצה לפגוע בכבודה או שאלי לפעול בדרכים אחרות?
תשובה: מכיון שהתשובה מורכבת הייתי מציע להתיעץ עם רב שאתה מכיר שידריך אותך בפרטי הדברים מה כן ומה לא. אם אין לך רב שאתה יכול להתיעץ איתו נא לפנות למערכת והם יפנו אותך לרב מתאים.
שאלה: חומרת יום הכיפורים: אני תוהה לגבי חומרת יום הכיפורים לעומת יום השבת. האם יום הכיפורים חמור יותר באשר לקיום המצוות? כלומר, לדוגמא, בשבת אני לא קורע את נייר הטואלט לפני השבת לחתיכות, האם ביום הכיפורים בשל חומרתו דווקא אז אני כן צריך להקפיד על כך או שאם בשבת אני לא מקפיד על כך ק"ו שביום הכיפורים לא.
תשובה: לענין עשיית מלאכה, שבת אף יותר חמורה מיום הכפורים שעונשה בסקילה, לעומת יום הכפורים שעונשו כרת, ולמעשה אין הבדל ביניהם לענין איסורים. הרב רואי מרגלית.
שאלה: צחצוח ביום הכיפורים: רציתי לברר באשר לשימוש במוצר חדש שיצא בשם "brush ups" בצום יום הכיפורים. מדובר בחתיכת בד עם אבקה יבשה עליה שכאשר מעבירים אותה על השיניים ישנה תחושה שלאחר צחצוח שיניים. בבוקר יום הכיפורים זוהי אלטרנטיבה מעולה לצחצוח שאסור? האם השימוש בזה מותר?
תשובה: אין מכניסים לפה גם דבר שאינו ראוי לאכילה אלא לצורך בריאות כגון בליעת כדור לחולה.
שאלה: זירוז ללידה: האם מותר לקבל זרוז ללידה או בוריד או באמצעים אחרים כאשר הושלמו 40 שבועות הריון גם ע"פ בדיקות אולטרסאונד
תשובה: היו רבנים שהסתייגו מזירוז לידה, כיון שיש סעייתא דשמיא לאשה שיולדת אבל הוא רק לאשה שיולדת בזמן שנקבע מהשמים ולא בזמן שהרופא החליט. אבל כשיש סיבה רפואית מוצדקת, לדוגמא חשש למצוקה עוברית, אז ודאי שאין מניעה מזירוז לידה. קשה לתת תשובה מלאה מתי יש חשש ומתי אין ולכן כדאי להתיעץ עם מומחה בתחום. ניתן לשאול אחד מרבני מכון פוע"ה 02-6515050 והוא ישמח לעזור.
שאלה: כיצד להתייחס לסוגיית הערב רב?: קראתי לאחרונה מאמר תורני הטוען כי מקור הרוע האנטי יהודי בקרב יהודים בדורינו הוא קליפת הערב רב הנמצאת בעקבתא דמשיחא, ושיש להכיר ולזהות את מקורות הרוע על מנת להתייחס אליו נכון. מצד שני שמעתי דעות שטוענות: א) תפיסה זו היא בריחה מהתמודדות עם האמת שיהודים אמיתיים בדיוק כמונו מסוגלים לעשות מעשים כל כך רעים. ב)שאין להתייחס לנושא זה כי הוא לא הנושא העיקרי והחשוב. מה דעת הרב בנושא?
תשובה: אפשר לקרוא למבוכות ולשיבושים וגם להתנהגות הרעה של חלק מהמנהיגים בשם קליפת ערב רב ואפשר לכנות את ההנהגה הזו בתואר של רשעות וקילקולים. ח לימדו אותנו שיהיו בעקבתא דמשיחא משברים רוחניים קשים מאד. ואלו שהגדירו את המקולקלים בשם ערב רב לא התכוונו לומר שהם אינם יהודים אלא שיש בתוך היהודים אנשים שחדרה בהם קליפה חיצונית של קילקולים שנקראת ערב רב אחרים יכולים לכנות את זה בשם אחר.
שאלה: תפילה בנוסח ארץ ישראל: ברצוני לדעת מה פשר הביטוי "נוסח ארץ ישראל", ומה הוא הנוסח הכי קרוב לנוסח ארץ ישראל.
תשובה: נוסח ארץ-ישראל אינו נוסח ספציפי המאחד את כל עדות ישראל תחת נוסח אחד, רק משום שכולם בארץ-ישראל. נוסח ארץ-ישראל הינו נוסח שונה בכל עדה ועדה, והוא קרוי כך מפני שכל עדה נהגה לשנות קצת את נוסחה לפי צרכיה בארץ-ישראל, וזאת בשונה מבני העדה שנשארו בחוץ-לארץ והתפללו על צרכיהם לפי מה שהיו צריכים בחו"ל. לכן גם לאשכנזים יש "נוסח ארץ-ישראל", גם לספרדים, וכך כמעט לכל עדה ועדה יש את "נוסח ארץ-ישראל" שלה.
שאלה: בבא מציעא - דף לה  ע"א.: אני בכיתה ח, ואנחנו לומדים את מסכת "בבא מציעא". בדף לה ע"א, יש לדעתי בעיה בתירוץ. הרב הסביר לנו, שאם הלווה עני, והוא זקוק להלוואה, סימן שה רצה שהוא יהיה עני, ויזדקק להלוואה, ובגלל זה הוא כנראה לא נאמן (כי היה מגיע לו עוני). שאלתי היא, אם ה רצה שהוא יהיה עני, אז למה הוא נתן לו אפשרות למצוא את המלווה - שילווה לו?
תשובה: זה שמלוים לו זה כבר בושה שנזקק לבריות, אפילו בדרך הלואה, וזה מספיק עונש ויתכן שהקב"ה רוצה שיהיה לו כסף בדרך הזאת של בושה. הרב אברהם פרל.
שאלה: הגדררת מאכל נוזלי בשבת: מה נקרא מאכל נוזלי בשבת שאסור לשים אותו על הפלטה האם כל רוטב?
תשובה: מחלוקת פוסקים. לפי הרב עובדיה הכריע כמו הדעות שהולכות לפי עיקר ורוב התבשיל. לפי פוסקים אחרים תלוי האם הרוטב עומד בפני עצמו או שהוא בלוע במאכל.
שאלה: לומר בקול את הכוונות בקריאת שמע?: בקריאת שמע כתוב שצריך לכוון למה הכוונה שאני אומר "שמע ישראל" בקול ובלחש. האם את הכוונות צריך ללחוש או להגיד בלב?
תשובה: לחשוב בלב. הרב רואי מרגלית.
שאלה: מדוע יש הרבה מחלוקות?: לפני כמה חודשים שיפצנו את ביתיו ע"י קבלן ערבי, התגלגלה לה שיחה ונסובה על היהדות והאסלאם, והוא אמר שאצלם לא מחדשים ומסיפים על הקוראן ע"י רבנים, ואצלנו יש ספרדים ואשכנזים מתפוצות שונות וחסידויות שונות ומגוונות שכל אחד מקשיב לרבה שלו ואין רב אחד לכולם ובגלל זה אנחנו לא מגובשים. מה עונים לו?
תשובה: ע' בספר אורות בעמ' קס"ט אורות ישראל פרק ח' סעיף ו'. שם הרב קוק מסביר שדווקא משום שעם ישראל הינו עם גדול הוא מכיל בתוכו את כל הרעיונות השונים שיש אצל הגויים ולכן נוצרות אצלנו דעות שונות ומחלוקות רבות. ריבוי המחלוקות בעם ישראל נובע מהעושר שצריך עם ישראל לגלות. אולם בסופו של דבר כל המחלוקות הם דרך להביא את עם ישראל להיותו עם שמכיל בקרבו את הרעיונות הרוחניים שיש בעולם ומצליח לאחד בין הדעות השונות. מה שמכר לך אותו ערבי שבקוראן הכל כתוב, זה סיפורי סבתא. אצלם יש פחות מסורת ברורה מאשר בתוך עם ישראל.
שאלה: אופן נשיאת כוס הקידוש: מהי הצורה הנכונה להחזקת כוס הקידוש? שמעתי שנדרש לעטוף את כל תחתית הכוס ולא להחזיקו מצידו. מה ההלכה בזה?
תשובה: צריך להחזיק את הכוס מצידו. ויש הנוהגים על-פי חכמה פנימית להחזיק את הכוס מלמטה כאשר האצבעות זקופות כלפי מעלה.
שאלה: הרב קוק היה צמחוני?: האם הראי"ה קוק זצ"ל היה צמחוני? ובנו, הרצי"ה קוק זצ"ל? אני יודע שהרב "הנזיר" זצ"ל היה צמחוני וכן הרב שאר ישוב הכהן צמחוני. רציתי לברר אבל לגבי הראי"ה והרצי"ה קוק זצ"ל
תשובה: הרב ומורינו ורבנו הרב צבי יהודה זצ"ל לא היו צמחונים.
שאלה: שידוכים ללא נשוי: האם מותר לבחור לא נשוי לשדך בין אנשים? והאם מותר לבחורה לא נשואה לעשות כן? האם יש כאן בעייה של צניעות או שלא דואגים וחוששים לזה?
תשובה: איני רואה מניעה שבחור לא נשוי יעסוק בשידוכים, בתנאי שזה יהיה בכללי הצניעות.
שאלה: לכבד אב מכה?: האם בן להורים מכים חייב בכיבודם?
תשובה: אם האב מכה את בנו שלא לצורך חינוך, בזה נחלקו הפוסקים. הרמב"ם סובר שגם אב שלא מתנהג כראוי לפי התורה צריך לכבד אותו. אבל בעל הטורים כתב, שאין הבן צריך לכבד את אביו אם הוא עובר על דברי תורה. למעשה, הספרדים הולכים בשיטת הרמב"ם, והאשכנזים פוסקים כדעת בעל הטורים.
שאלה: ניקוי בשבת: 1) לעיתים ישנו מצב לא נעים שכאשר הולכים להתפנות בשבת לעיתים נשארים לכלוכים על האסלה (של מי רגליים). האם כשנמצאים אצל אורחים או במקום בו האדם מתבייש מכך - האם מותר לנקות טיפות אלו ע"י ניגוב עם נייר טואלט? 2) האם מותר בשבת לנקות משקפיים שנתלכלכו ע"י ניקויים בנייר טואלט?
תשובה: מותר בשני המקרים אך אסור לקרוע נייר.
שאלה: איך מכוונים בתפילה: בזמן האחרון קשה לי מאוד להתרכז בזמן תפילה. תמיד המחשבה שלי נודדת לכל מיני שטויות שלא אמורות להיות בזמן התפילה. וגם אם אני מצליחה להתרכז, זה לזמן קצר ולא לאורך כל התפילה. מה אני יכולה לעשות?! (חוץ מלבקש מה. שאת זה אני עושה.)
תשובה: תפלה היא דבר שדורש מאמץ מיוחד. העצה היא ללכת קימעא קימעא. בכל שבוע תבחר לך חלק אחר בתפלה שתלמד אותו ובו תחליט שאתה מכוין. עשה לך סימן כגון דפיקה קטנה עם היד שכתגיע למקום שבו אתה רוצה לכוין, אז תדפוק. וכשתגמור שוב תדפוק. כלאחר מכן תעשה לך עוד סימנים אחרים בכדי לעזור לרכז את עצמך. בהצלחה.
שאלה: צניעות באוניברסיטה - המשך: בהמשך לשאלה של מאן דהוא על הקושי והנסיון שיש בלימודים באוניברסיטה מבחינת הצניעות, תשובת הרב היתה שכעת בדיעבד עליו לעשות כל מאמץ להזהר, אך יסיים את הלימודים. מה לגבי אפשרות לימודית לתואר שני, כאשר זהו המקום היחיד בו ניתן ללמוד זאת (אין מכינה או מכללה לעבודה סוציאלית. הקושי הוא במיוחד, משום שבתחום זה לומדות בעיקר נשים), והאם יש נפ"מ בין נשוי ללא נשוי.
תשובה: ההמצאות בחברה שהיא מעורבת, אינה תואמת את הדרכת התורה. אדם שהוא נשוי פוחתים סיכויו ליפול באיסורים, אבל אין מי שערב לכך, שהרי "אין אפוטרופוס לעריות". אם אדם צריך להיות נוכח בחברה כזאת לצורך פרנסה, שיהיה שם כמה שנצרך בלבד, אבל שלא לצורך פרנסה ישתדל להתרחק ממקומות כאלה.
שאלה: פרשת נח: 1.השם ציוה את נח לצאת עם אשתו ובניו (ח טז) ונח לעומת זאת יצא עם בניו קודם (ח יח) למה רש"י ומפרשים לא מתייחסים לשינוי זה? 2. פרק ט פסוק ג "כל רמש אשר הוא חי לכם יהיה לאוכלה." והרי יש איסור לאכול רמשים? 3.מדוע שהזכירו את הבהמות (פרק ז) נאמר פעם אחת זכר ונקבה ופעם אחרת איש ואשתו- וזה נאמר על חיות?
תשובה: 1. במדרש הגדול אומר שאף שהותרו נח ובניו להיות עם נשותיהם, במבול נאסרו, ולא נהגו היתר עד שהקב"ה בירכם פעם שניה פרו ורבו. 2. בני נח מותרים לאכול שרצים ורק לישראל אסור. 3. על עופות שיולדות מידית נקראו זכר ונקבה, ואילו שאין כן הבהמות שמתעברות ועוברות תקופת הריון כמו בני אדם נקראו איש ואשתו. הרב אברהם פרל.
שאלה: קלף - מגילת אסתר: אני ממוצא אשכנזי. בשנה שעברה יצא לי לקרוא בצבור ממגילת אסתר תימנית, בקלף רך ונח מאד לקריאה, במיוחד בגלל הצורך להפוך את הקלף כמה פעמים ל"אגרת". אני שוקל רכישת מגילה לעצמי. האם עלי להקפיד על קלף מהסוג הקשיח המצוי אצל אשכנזים או אפשר לרכוש קלף תימני רך, מטעמי נוחיות.
תשובה: לגבי מגילת אסתר בלבד, הנך יכול לקנות מגילה הכתובה על קלף תימני.
שאלה: ברכה על נרות שבת לפי ספרדים ואשכנזים: מה ההבדל על נרות שבת והדלקתן בין אשכנזים וספרדים?
תשובה: רוב הספרדים מברכים ואח"כ מדליקים (ההולכים לפי הבן-איש חי כך פוסק הגר"מ אליהו מדליקים ואח"כ מברכים.) ואצל אשכנזים להיפך. האשכנזים מקבלים שבת בהדלקה אא"כ התנתה אחרת, ולספרדים אין מקבלות שבת בהדלקה. הרב רואי מרגלית.
שאלה: עצה בקניית דירה: אני מעוניין לקנות דירה יש לי 5 ילדים ברוך ה. יש לי הצעה לדירה של 3.5 חדרים שזה אומר שאני יצטרך לקחת משכנא קטנה יחסית ולחיות ברווחה מסויימת אבל יהיה די צפוף בדירה. והשנייה דירת 4-5 חדרים שזה אומר שאני יצטרך לקחת משכנתא גדולה יחסית ולחיות בדוחק. התוכלו לייעץ?
תשובה: צריך לשמוע עוד פרטים בנוגע אליכם. אולם באופן כללי זה תלוי במצב המשפחה. אם הדוחק הכלכלי יכול לגרום מתח רב אצלכם משום שיש קושי נפשי להצטמצם אזי עדיף שלא להיכנס לחובות. וכן תלוי הדבר האם אתם נמצאים זמן רב בבית, האם הילדים מצויים שעות רבות בבית. באופן כללי הייתי מייעץ שלא להיכנס לחובות גדולים.
שאלה: לגלות דברים לחברה טובה: כדי שאנצל יותר טוב את הזמן, בקשתי מחברה שכל לילה אומר לה מה עשיתי היום, בבחינת "ויהי מורא שמים עליכם כמורא בשר ודם". ניסיתי לבד ולא הצלחתי. תוך כדי ספור כזה עולים גם מעשי מצוות ב"ה, חטאים חלילה, ואולי גם דברים שעדיף שישארו סמויים מן העין ביני ובין הקב"ה. השאלה מה לומר, מה ואיך לא לומר, ואם יש עוד עצה שכדאי לדעת ולעשות. אציין שאותה חברה עוזרת לי ומעודדת אותי בעבודת ה בכל מיני דברים, שה יברך אותה.
תשובה: : אם הסיפור שלך לחברה מועיל לך להתקדם בעבודת ה' זה טוב מאד ותמשיכי בכך. רק במדרגות גבוהות ראוי להתחיל לעבוד על כך שתהיי צדיק נסתר. עתה עיקר עבודתך שתהיי צדיקה. בהצלחה.
שאלה: נישואי כהן עם ספק גרושה: אני גבר בן 25 כהן מעוניין לדעת האם מותרת לי לנישואין כדת משה וישראל בחורה שנישאה לפני שנים בחו"ל בטקס אזרחי (ללא חופה) לגבר אחר, והתגרשה ממנו ברבנות?
תשובה: באופן כללי אשה שקיבלה גט בבית דין, אינה יכולה להינשא לכהן, אפי' שגט זה ניתן כלפי נישואין אזרחיים. לכן, מראש לא כדאי ליצור קשר כזה. אך אם מדובר במקרה של היכרות ארוכה ומציאות מורכבת, ניתן לפנות לבית הדין על מנת לברר אפשרות נישואין. בכבוד רב, הרב יהודה אודסר.
שאלה: משקפת ומכונת פחיות בשבת: א. האם משקפת היא מוקצה בשבת? ב. האם מכונת פחיות, ממתקים, וכו, שיש חשש או שיודעים בוודאות שיש אנשים שמשתמשים בה בשבת מותרת לשימוש?
תשובה: א. משקפת אינה מוקצה, כמו שמשקפיים אינם מוקצה בשבת. ב. מותר להשתמש במוכנה זו. וכן הדין עם אתה נוסע באוטובוס שהנהג נסע בשבת עם אוטובוס זה. מה שהוא חטא בשבת זו בעיה שלו, אבל אין זה אוסר את השימוש בחפץ.
שאלה: מעשר על עץ קלמטינות: יש לי בגינה עץ קלמנטינות מזה שבע שנים, ברוך השם השנה העץ הניב הרבה פירות. אני מעוניין לדעת כיצד אני מעשר מפירות העץ? והאם בכל פעם שאני קוטף כמות מסויימת עלי לעשות את מצוות מעשר?
תשובה: צריך להפריש את כל המעשרות השנה הם, תרומה גדולה, מעשר ראשון תרומת מעשר, מעשר שני. מכיוון שאין אפשרות לפרט את כל דרך ההפרשה של תרו"מ כולל ברכות בגלל שזה ודאי חייב בתרו"מ על כן אנה פנה למס' 0507598017 (נורית) לבקש לקנות תקליטור על תרומות ומעשרות. לגבי השאלה האם כל פעם צריך להפריש, התשובה היא שכל פעם צריך להפריש, מלבד אם הפרי נאכל בחצר אחד אחד, אבל אם הפירות מוכנסים הביתה חל חיוב כל פעם להפריש תרו"מ. ואשריך שזכית לאכול מפירותיה הטובים של ארץ ישראל ולקיים בהם מצוות התלויות בארץ. בברכת התורה והארץ הרב יהודה הלוי עמיחי
שאלה: גלאי בשבת: אדם שנקלע לחדר בבית מלון שבו מותקן על הקיר מעין גלאי, שכאשר עוברים בסמוך לו נדלקת במתקן עצמו נורית אור קטנה, וקשה מאד להימנע מלעבור מולו בשבת. כיצד עליו לנהוג. אם ניתן, האם צריך לכסותו וכו כדי לנטרלו?
תשובה: צריך לכסות את הגלאי הזה.
שאלה: ברכת ברוך שפטרנו לסבא?: נכדי עומד לפני כניסה לעול מצוות. בני ע"ה, שהוא אביו, נפטר. האם עלי לברך "ברוך שפטרני" או שמא אמו? או אולי אף אחד?
תשובה: אם הנך אחראי ומשתתף בחינוכו, תברך אתה בלא שם ומלכות. אבל האם לעולם לא מברכת ברכה זו.
שאלה: תפילה בלא הפרדה?: היום קרא לי מקרה יוצא דופן שלא ידעתי כיצד לנהוג. אני סטודנט במכללה באשקלון ושם יש בית כנסת שאין בו עזרת נשים. כשנכנסתי ראיתי סטודנטית מתפללת, וחשבתי שכשאכנס היא תצא כדי שאני אוכל להתפלל, אבל אני הנחתי תפילין והתחלתי להתפלל והיא המשיכה להתפלל גם כן ולא ידעתי כיצד לנהוג: האם לומר לה לצאת? או שזה ר להתפלל ביחד עם נשים בלי הפרדה? מקרים אלו שכיחים במכללה ורציתי לקבל תשובה כיצד לנהוג?
תשובה: אין איסור ליחיד להתפלל באותו חדר בו נמצאת אישה, רק שיסב את פניו ממנה, כדי שלא תפריע לו להתרכז בתפילה.
שאלה: בדיקת חרקים באוכל שבכוונתי לטחון : האם דבר, שבכוונתי לרסק או לטחון, טעון בדיקה מחרקים?. לדוגמא: האם עלים כמו כוזברה ופטרוזיליה, שאנו מרסקים לסחוג, צריכים בדיקה? והאם הבדיקה צריכה להיות בקפידה כמו באכילת הירק לא מרוסק? ובדיעבד סחוג כזה אסור באכילה?
תשובה: דבר הנטחן בגלל טעמו אפשר להקל ולאכול לאחר הסתכלות שטחית שאין חרקים כדין הקמח שהתירו לאכלו למרות שברור שבתבואה יש חרקים, אולם הטחינה הדקה והסתכלות כללית מועילה. אולם לעניין רסוק שהוא גס יותר, כאן צריך להקפיד שתעשה בדיקה בעלים קודם הריסוק. בברכת התורה והארץ הרב יהודה הלוי עמיחי
שאלה: חימום אוכל לח: שמעתי מספר פעמים בתוכנית מסוימת ברדיו שמותר לשים בשבת בבוקר מרק קר על פלטה קרה שמחוברת לשעון שבת,לפני שהפלטה תידלק. הודגש שם שזאת הלכה נכונה לכל העדות. זה נשמע לי מוזר ומנוגד למה ששמעתי וקראתי עד כה. הייתי רוצה לבקש מכבוד הרב להבהיר את הנושא. האם הדברים נכונים ויש מקום להקל? או שמדובר במחלוקת בין הפוסקים, או אולי בסתם טעות? אני חייב לציין שהדברים נאמרו בתוכנית שו"ת של בוקר יום שישי - תכנית שלדעתי יש לה לא מעט מאזינים.
תשובה: לפי דעתי הדבר אסור לבני אשכנז, הסוברים שיש בישול אחר בישול בדבר לח, ואפילו אם הפלטה קרה ותדלק רק אחר-כך.
שאלה: האם מותר לאשה לבקר בבית קברות?: האם מותר לאישה ללכת לבית קברות בערב יום כיפורים להשתטח על הקבר של האבא, והאם מותר לאישה ללוות את הנפטר עד תוך בבית הקברות?
תשובה: מבחינת ההלכה אין מניעה שאישה תכנס לבית הקברות. אבל על-פי חכמה הפנימית יש אומרים שאישה שצריכה טבילה ועדיין לא טבלה, לא תכנס לבית הקברות. לכן אם היא צריכה טבילה, וכל המשפחה נכנסת וקשה לה להשאר בחוץ, היא יכולה להכנס ואינה צריכה לחשוש משום דבר.
שאלה: טעמי מצוות התורה: רציתי לשאול מהו הטעם למצוות כשרות. כמו כן, אבקש אם תוכל להפנות אותי לספר בו אוכל למצוא טעמי מצוות שונים, כגון כיסוי ראש, כיפה וכו. יודעת אני שדבר ה הוא אמת ואין לפקפק בו, אולם בכל זאת אבקש זאת אם כדי לחזק את האמונה ואם כדי לקרב רחוקים.
תשובה: : יש טעמים שונים למצוות הכשרות. בתורה אנו רואים שדיני האכילה הוכנסו בספר ויקרא שהוא ספר הקדושה. הטעם הכללי אם כן הוא להתקדש. עם ישראל אינו עם שהוא ברמה של העולם הזה. הוא רוצה להיות מרומם מעל העולם הזה. כחלק מכך זה שעם ישראל פורש חלק מן הדברים הטבעיים. לא כל דבר שבאופן טבעי יש אפשרות לאכול אנו מיד אוכלים. אנו בוררים את אכלתינו בכך אנו מתקדשים. בכך אנו נהיים אנשים שלא הטבע שולט בנו אלא אנו בוחרים מתוכו מה מתאים לנו. טעם כללי נוסף זה היותנו בני מלכים אנו מקפידים על אוטכל מיוחד. ככל שאדם מיוחד יותצר כך אכילתו מיוחדת יותר. הבירור על טעם הכשרות נוגע לשאלה כללית על טעמי מצוות. המהר"ל מפראג בספר תפארת ישראל בפרקים הראשונים  פרק ח'  מביא את השיטות השונות. לפי שיטת הרמב"ם יש טבעי בדיני הכשרות. הדברים האסורים הם מזיקים לגוף בין מבחינה גופנית ובין מבחינה נפשית. אולם הרמב"ן רואה בדיני התורה בעיקר מצוות שנועדו לבנות את המידות הטובות שלנו. התורה לא רצתה שאנו נאכל הרבה בשר לכן אסרה לנו חלק מהבשר. התורה לא רצתה שנהיה אכזריים ולא נתעסק בצידה לכן התירה רק בהמות בתיות. הבהמות הביתיות הם עם מזג נעים. אנו לא רוצים שהמזג האכזרי של בעלי החיים הטורפים ידבקו בנו. חלק מדיני הכשרות בא לבנות בנו תכונת נקיות ועדינות. חלק מדיני הכשרות בא לבנות בנו מידת רחמים.  שחיטה. אולם הגישה של המהר"ל היא שאין אנו יודעים את הטעם של המצוות בשכל אנושי. מבחינה אנושית אין טעם למצוות. אולם הערך של המצוות הוא מצד השכל האלוקי שהוא שכל עליון. עצם הציווי של ה' הוא זה שנותן למצווה את עוצמתה האלוקית. משום שהקב"ה ציווה אותנו על יד שאנו מקיימים מצוותיו אנו נהיים קשורים אליו. באופן כללי איני חושב שהדרך להתקרב לקב"ה הוא דווקא דרך טעמי המצוות. יש להבין באופן כללי את יסודות התורה ובתוכם להבין את סוגי המצוות וטעמיהם. אולם כניסה באופן פרטני לכל מצווה אינו זרז מהותי לקרבת ה'.
שאלה: אירוסין במהלך שנת אבל: חברתי ואני החלטנו למסד את הקשר אך לצערנו אביה נפטר. האם מותר להתארס במהלך שנת אבל?
תשובה: מצוה גדולה להקים בית בישראל מוקדם ככל האפשר. יש בכך המשכיות לנפטר ואם יכולנו לשמוע את דעתו הוא היה בודאי מאוד מעונין בכך. לא רק את הארוסין יש לקיים בהקדם אלא גם את החתונה עצמה. אומנם יש מגבלות מסוימות לקרובים ולמרות זאת יש לקיים את החתונה עם המגבלות ולא להתחשב בשיקולים אחרים.
שאלה: יום רצח יצחק רבין: מה יש לעשות ביום רצח יצחק רבין? האם יש לעשות משהו בכלל?
תשובה: ביום זה קרה אסון. נרצח ראש ממשלה בישראל. יש לנצלו להידברות להתחברות לפתיחות למניעת קיטובים להבנה הדדית לתרבות הדיון תוך כדי שמירת זכות הדיבור והבעת הדעה של כל אחד ואחד. לצערנו במקום שיום זה יהיה יום זכרון לאומי של כל הציבור, יש חוגים שניכסו אותו לעצמם ומנצלים אותו להטפת מוסר לזולת להכפשת ציבורים ואישים ולהשתקת ביקורת על שגיאות מדיניות, לכי בדרך הראשונה אין לי ספק שזה היה רצונו של המנוח.
שאלה: ציצית שנפרמו חוטיה: ברשותי ציצית ששתיים מחוטיה באחת מן הפינות נפרמו קצת. האם ציצית זו כשרה?
תשובה: כשרה.
שאלה: תכלס, מה הקשר?: רציתי לקבל בעיקר כמה דעות ומחשבות בעקבות העובדה שמגיעה השבוע קבוצת בנות "חילוניות" למדרשה שלנו שנמצאת בסיור העוסק בקבוצה, מיחיד לקבוצה ומקבוצה ללאום, עלתה לי שאלה מרכזית אחת, הדעה הרווחת למה שמייחד עם כעם הוא בדר"כ- תרבות, שפה, היסטוריה משותפת. אני מרגישה שכיום דברים אלו בחברה הישראלית ובכלל בעם היהודי הם לא בהכרח משותף. ז"א ההיסטוריה שאני מכנה שלי, מבחינתי שייכת לכולם אך ישנם כאלו שלא בהכרח יסכימו איתי שזוהי גם ההיסטוריה שלהם. מה שגם מקשה על שפה משותפת, כשאני מדברת מושגים מסויימים שהם עבורי, נורא בסיסיים לאחרים לא רק שזה לא מדבר ברמת ההבנה הם שוללים זאת מכל מקום דווקא מתוך הבנה (או שלא) השאלה שלי, מתוך חשיבה עומקית, אז מה המשותף לנו? מה תכל ס הקשר? במיוחד עכשיו אבל ממש לא רק בגלל זה, ישנם אנשים בעם שטוענים שתוכנית ההתנתקות הוכיחה שיש דברים שאין מה לעשות, ישנו איזשהו פער תפישתי, אמוני, הגיוני, איך שלא נקרא לזה וכל אחד קורא לזה בשם אחר, שלא יכול שלא יהיה בגלל השוני הרב. מצד שני, יש שיגידו שדווקא זה הזמן להתאחות יחד. הגיונית אני מבינה למה. כי עובדתית אנחנו עם וכוחו של עם עצום הרבה יותר כשאין שסעים עמוקים. אך האם זו הסיבה היחידה? אני שואלת אותך כי אולי, אני מקווה לשמוע איזושהו חידוש אופטימי.
תשובה: : בוודאי שאני אופטימי. אם היינו עם בתחילת דרכו היה מותר לנו להיכנס לחרדת פילוג. אולם לאחר שלשות אלפים שנים שעברו על עם ישראל פילוגים ופילוגי פילוגים והנה אנו עדיין נשארו משפחה אחת אין לנו מה להתייאש. היו זמנים יותר נוראיים של פילוגים בתוך העם. זה היה גם לא מזמן. היה ויכוח נוראי בנוגע לציונות. חלק מהיהדות המסורתית ראה בציונות תנועה שבאה לשנות את עם ישראל מבפנים שינוי שהוא נגד היסודות החשובים ביותר בקיום היהודי. והנה עברו מספר דורות ורוב רובה של היהדות רואה בציונות דבר לגיטימי ומקובל. לפני הקמת המדינה היה ממש מלחמת אחים בזמן המחתרות. גם על זאת התגברנו. בכל ימי בית שני היה כיתות וויכוח נוקב בין הצדוקים לפרושים. גם על זאת התגברנו. בנוגע לתקופתינו אנו יותר נינוחים. ח צפו מראש את מה שקורא בדורנו והזהירו אותנו שבעקבות משיח יהיה מצבים נוראיים של ויכוחים פנימיים. מערכות היחסים בין האנשים הקרובים ביותר תהיה מקולקת. בן קם באביו בת באימא. המשנה בסוף סוטה מתארת את מה שחווינו בחורבן הקהילות. אנשי הגבול  אלו שגרים בערים בגבול הארץ  יסובבו מעיר לעיר ולא יחוננו". ידש לכך גם מקורות בנביאים שיהיה ויכוחים פנימיים בתוך האומה. הרב קוק כתב בספר אורות. שהתופעה של הויכוחים הגדולים היא כלפי חוץ נראית כשנאה גדולה שקיימת באומה אולם בתוך תוכה היא נובעת מאהבה גדולה. בדרך כלל אנו רבים עם מי שקרוב לנו. ממי שרחוק מאיתנו לא איכפת. הוא אפילו לא יכול להרגיז אותנו. דווקא משום שכל היושבים בארץ ישראל יודעים שהם תלויים אחד בשני אוין להם ברירה אחרת הם רבים איך יראו חייהם. מי שהיה מרגיש נתק מחלק השני היה פותר את בעיותיו בכך שהיה מתרחק מאיתנו. כל מיש למרות כל המריבות נשאר בארץ זהו סימן לכך שלמרות כל הויכוחים והמריבות הוא רוצה להיות חלק המאורגניזים שנקרא עם שיראל. דווקא בזמן שלא מוצאים כלפי חוץ דברים שהם יכולים להיות העדות לחיבור באומה זה מעיד על כך שהקשר בעם ישראל לא מבוסס על דברים חיצוניים אל דווקא על רובד עמוק ופנימי.